
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
  Papildināt 19. pantu ar ceturto daļu šādā redakcijā:
 “(4) Ja puses šā panta trešajā daļā noteiktajā kārtībā nav vienojušās citādi un divu gada laikā pēc darba koplīguma izbeigšanās nav noslēgts un stājies spēkā jauns darba koplīgums, puses var vienpusēji atkāpties no darba koplīguma noteikumu piemērošanas, ne vēlāk kā sešus mēnešus iepriekš rakstveidā par to paziņojot otrai pusei. Paziņojumā puse norāda, vai tā atkāpjas no visu vai daļas darba koplīguma noteikumu piemērošanas, kā arī atkāpšanās iemeslu.”
	Priekšlikums
Aizstāt Projekta 3. pantā vārdu "gada" ar vārdu "gadu" tādējādi ievērojot Ministru kabineta 2009. gada 18. februāra noteikumu Nr. 108 "Normatīvo aktu projektu sagatavošanas noteikumi" 2.1. apakšpunkta prasības, jeb rakstot tekstu lakoniski.
Piedāvātā redakcija
-
	Katažina Žegoda (VRS)

	2.
	Likumprojekts (grozījumi)
 Izteikt 70. panta tekstu šādā redakcijā:
“Darba samaksa aprēķināma un izmaksājama bezskaidrā naudā ar pārskaitījumu. Darba devējam ir tiesības izmaksāt darba samaksu skaidrā naudā tikai tad, ja darbinieks un darba devējs par to ir noteikti vienojušies.”
	Priekšlikums
Aizstā Projekta 5. pantā vārdu "noteikti" ar vārdu "atsevišķi". Ar vārdu "atsevišķi" tiek uzsvērts, ka vienošanās par darba samaksas izmaksu skaidrā naudā tiek veikta kā atsevišķs jautājums, nevis kā vispārējs vai automātisks nosacījums. 
Piedāvātā redakcija
-
	Katažina Žegoda (VRS)

	3.
	Likumprojekts (grozījumi)
 Papildināt 100. panta piektās daļas otro teikumu ar vārdiem “kā arī nolīgtās vai likumā noteiktās darba algas izmaksas kavējums ilgāk kā divas nedēļas pēc darba algas izmaksai noteiktā laika”.
	Priekšlikums
Pārskatīt Projekta 7. pantu, kas paredz papildināt Darba likuma 100. panta piektās daļas otro teikumu ar nosacījumu par darba algas izmaksas kavējumu un attiecīgu darba līguma uzteikšanu. Darba likuma 100. panta piektajā daļā tiek paredzētas darbinieka tiesības uzteikt darba līgumu, neievērojot uzteikuma termiņu, ja ir iestājies apstāklis, kas, pamatojoties uz tikumības un taisnprātības apsvērumiem, neļauj turpināt darba tiesiskās attiecības. Savukārt Projekta 7. panta mērķis ir sniegt darbiniekam tiesības uzteikt darba līgumu, neievērojot uzteikuma termiņu, ja darba algas izmaksas kavējums pārsniedz divas nedēļas. Ņemot vērā šo atšķirību, Projekta 7. panta grozījums būtu jāformulē kā atsevišķa panta daļa, nevis kā papildinājums Darba likuma 100. panta piektajai daļai.
 
Piedāvātā redakcija
-
	Katažina Žegoda (VRS)

	4.
	Likumprojekts (grozījumi)
 Aizstāt 113. panta otrajā daļā vārdus “ne vēlāk kā divas nedēļas iepriekš” ar vārdiem “laikus, bet ne vēlāk kā trīs dienas iepriekš”.
	Priekšlikums
Gadījumā, ja termiņā ietilpst brīvdienas, termiņš var būt nesamērīgi īss. Attiecīgi a precizēt, ka termiņš ir trīs darba dienas.
Piedāvātā redakcija
Aizstāt 113. panta otrajā daļā vārdus “ne vēlāk kā divas nedēļas iepriekš” ar vārdiem “laikus, bet ne vēlāk kā trīs darba dienas iepriekš”.
	Kristīne Pūre (IEM)

	5.
	Likumprojekts (grozījumi)
 Papildināt 133. pantu ar 3.1 daļu šādā redakcijā:
“(31) Darbinieks un darba devējs, noslēdzot darba līgumu, vai spēkā esoša darba līguma darbības laikā, var vienoties par četru dienu darba nedēļu, ievērojot šā likuma 131. panta otrās daļas noteikumus. Ja darbinieks un darba devējs vienojušies par četru dienu darba nedēļu uz laiku, tam beidzoties, darba devējs atjauno iepriekšējo darba režīmu. Pēc darbinieka vai darba devēja pieprasījuma, ja tas izteikts ne mazāk kā divas nedēļas iepriekš, tiek atjaunots iepriekšējais darba režīms. Ja četru dienu darba nedēļa, ievērojot šā likuma 131. panta otrās daļas noteikumus, tiek nolīgta, noslēdzot darba līgumu, pēc ne mazāk kā divas nedēļas iepriekš izteikta darbinieka vai darba devēja pieprasījuma, tiek noteikts šā panta pirmajā daļā noteiktais darba nedēļas ilgums.”
	Priekšlikums
Izteikt Projekta 12. pantu šādā redakcijā “Darbinieks un darba devējs var vienoties par četru dienu darba nedēļu, ievērojot šā panta otrās daļas noteikumus, gan uz laiku, gan pastāvīgi. Ja četru dienu darba nedēļa ir noteikta uz laiku, pēc tā beigām darba devējs atjauno iepriekšējo darba laiku. Darbiniekam vai darba devējam ir tiesības pieprasīt šā panta pirmajā daļā noteiktā darba laika atjaunošanu, paziņojot par to ne vēlāk kā divas nedēļas iepriekš.”. Minētais pamatojams ar Ministru kabineta 2009. gada 18. februāra noteikumu Nr. 108 “Normatīvo aktu projektu sagatavošanas noteikumi” 2.1. apakšpunkta prasībām, jeb rakstot tekstu lakoniski. Piedāvātajā redakcijā tika veikti šādi precizējumi: izņemta liekvārdība, kā “noslēdzot darba līgumu, vai spēkā esoša darba līguma darbības laikā” (ko papildus var norādīt Anotācijā); divi pēdējie teikumi apvienoti vienā, jo pēc būtības nav svarīgi vai četru darba dienu nedēļa noteikta ar darba līgumu, vai citādi vienojoties tiek ievērotas Projekta 12. pantā noteiktais divu nedēļu termiņš.
 
Piedāvātā redakcija
-
	Katažina Žegoda (VRS)

	6.
	MK sēdes protokollēmuma projekts
 1. Atbalstīt iesniegto likumprojektu.
2. Valsts kancelejai sagatavot likumprojektu iesniegšanai Saeimā.
3. Noteikt, ka atbildīgais par likumprojekta turpmāko virzību Saeimā ir labklājības ministrs.
	Priekšlikums
Projekta veidnē katru punktu jāievada savā laukā saskaņā ar TAP portāla pieejamo pamācību, kura ir pieejama: Tiesību aktu lietu izstrāde sadaļā "Ministru kabineta sēdes protokollēmumu projektu paraugi (Pieejams: https://vktap.mk.gov.lv/help/ministru-kabineta-sedes-protokollemumu-projektu-paraugi).
Piedāvātā redakcija
-
	Katažina Žegoda (VRS)



